

Valsts sabiedrība ar ierobežotu atbildību

**TRAUMATOLOĢIJAS UN ORTOPĒDIJAS SLIMNĪCA**

Duntes ielā 22, Rīgā, LV-1005

|  |  |
| --- | --- |
|  | APSTIPRINĀTSar 2018. gada 19. decembraVSIA “Traumatoloģijas un ortopēdijas slimnīca” iepirkuma komisijas sēdes protokolu Nr. 01-8.2/66 |

NOLIKUMS

Iepirkuma procedūrai

**„VSIA “Traumatoloģijas un ortopēdijas slimnīca” 3. korpusa pārbūves darbu būvprojekta ekspertīze”,**

identifikācijas Nr. VSIA TOS 2018/36MP – ERAF

1. **Pasūtītājs** ir:

Valsts sabiedrība ar ierobežotu atbildību „Traumatoloģijas un ortopēdijas slimnīca”, reģistrācijas Nr. 40003410729, adrese – Duntes 22, Rīga, LV-1005 (turpmāk - Slimnīca).

1. Iepirkuma procedūru organizē un realizē ar VSIA “Traumatoloģijas un ortopēdijas slimnīca” valdes priekšsēdētājas 2018. gada 17. decembra rīkojumu Nr. 01‑6/164 apstiprināta Iepirkuma komisija.
2. Iepirkuma procedūras nolikums un tā pielikumi izstrādāti saskaņā ar Publisko iepirkumu likuma 9. pantu.
3. Par iepirkuma pretendentu var būt piegādātājs, kurš iesniedzis piedāvājumu šajā iepirkuma procedūrā. Piegādātājs - fiziska vai juridiska persona, šāda personu apvienība jebkurā to kombinācijā, kas attiecīgi piedāvā tirgū sniegt pakalpojumu.
4. Finansēšanas avots –
* privātais finansējums 6 %;
* Eiropas Reģionālās attīstības fonda finansējums 85 %;
* Valsts budžeta finansējums 9%
1. **Iepirkuma priekšmets –** VSIA “Traumatoloģijas un ortopēdijas slimnīca” 3. korpusa pārbūves darbu būvprojekta ekspertīze (turpmāk – pakalpojumi), saskaņā ar tehniskās specifikācijas prasībām, kas pievienotas Nolikuma **pielikumā Nr. 2**. Pakalpojums tiks nodrošināts ERAF līdzfinansētās “Kvalitatīvu veselības aprūpes pakalpojumu pieejamības uzlabošana VSIA "Traumatoloģijas un ortopēdijas slimnīca", attīstot veselības aprūpes infrastruktūru” ietvaros ar projekta nr. 9.3.2.0/17/I/002.
2. **CPV kods:** 71000000-8 (Arhitektūras, būvniecības, inženiertehniskie un pārbaudes pakalpojumi).
3. Pretendents piedāvājumu var iesniegt par visu iepirkuma priekšmetu pilnā apjomā un vienā variantā. Nepilnīgs piedāvājums netiks vērtēts.
4. Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā cenu. Par saimnieciski visizdevīgāko piedāvājumu atzīst to piedāvājumu, kurš atbilst nolikuma un tehnisko specifikāciju prasībām, un kura cena ir viszemākā. Ja iesniegtie finanšu piedāvājumi pārsniedz Pasūtītāja finanšu iespējas, tad Pasūtītājam ir tiesības pārtraukt iepirkuma procedūru vai atlikt iepirkuma līguma slēgšanu līdz brīdim, kad tiks atrasti papildu finanšu līdzekļi.
5. **Līguma izpildes vieta** ir valsts sabiedrība ar ierobežotu atbildību “Traumatoloģijas un ortopēdijas slimnīca”, Rīgā, Duntes ielā 22. Ar iepirkuma procedūras uzvarētāju Pasūtītājs slēgs iepirkuma līgumu par pakalpojuma izpildi 30 (trīsdesmit) kalendāro dienu laikā no būvprojekta saņemšanas dienas no Pasūtītāja.

# Piedāvājumu iesniegšana:

* 1. Piedāvājumus jāiesniedz personīgi vai jānosūta pa pastu slēgtā aizzīmogotā aploksnē ar norādi:

Iepirkuma procedūra: **„VSIA “Traumatoloģijas un ortopēdijas slimnīca” 3. korpusa pārbūves darbu būvprojekta ekspertīze”.**

iepirkuma identifikācijas Nr. VSIA TOS 2018/36MP – ERAF.

Adrese: Duntes iela 22, Rīgā, LV-1005

Pretendenta nosaukums un adrese.

Atzīme: “Atvērt tikai iepirkuma komisijas klātbūtnē”.

* 1. Ieinteresētais piegādātājs nodrošina piedāvājuma saņemšanu līdz 12.1. punktā minētā termiņa beigām neatkarīgi no piedāvājuma iesniegšanas vai nosūtīšanas veida.
	2. Iepirkuma komisija pieņem tikai tādu piedāvājumu, kas noformēts tā, lai piedāvājumā iekļautie dati būtu aizsargāti un iepirkuma komisija varētu pārbaudīt tā saturu tikai pēc piedāvājumu iesniegšanas termiņa beigām (slēgtā iepakojumā).
	3. Ja attiecībā uz iepirkuma priekšmetu vai atsevišķām tā daļām nepieciešams ievērot komercnoslēpumu, pretendents to skaidri norāda piedāvājumā. Piedāvājuma lapām, kas satur šāda rakstura informāciju, jābūt marķētām ar atzīmi “KONFIDENCIĀLI”. Pasūtītājs, paziņojot par līguma slēgšanu un informējot pretendentus, šo informāciju neatklāj. Šajā punktā minētā prasība neattiecas uz informāciju, kas ir vispārpieejama saskaņā ar Publisko iepirkumu likumu un citiem normatīvajiem aktiem.
1. **Piedāvājuma iesniegšanas vieta:**
	1. Piedāvājums jāiesniedz līdz **2019. gada 07. janvārim plkst. 11:00** VSIA “Traumatoloģijas un ortopēdijas slimnīca”, Duntes ielā 22, Rīgā, LV-1005, pretendentam ierodoties personīgi (administratīvā korpusa 2. stāvā), vai nosūtot pa pastu.
	2. Pretendentam jāiesniedz piedāvājums par tehniskā specifikācijā norādīto iepirkuma priekšmetu pilnā apjomā.
	3. Piedāvājumi, kuri nav iesniegti noteiktajā kārtībā vai iesniegti pēc norādītā piedāvājumu iesniegšanas termiņa beigām, netiek pieņemti un tiek atgriezti iesniedzējam atpakaļ neatvērti.
	4. Piedāvājumi, kas iesniegti nolikumā noteiktajā kārtībā, netiek atdoti atpakaļ pretendentiem.
	5. Ja aploksne nav noformēta atbilstoši 11. punkta prasībām, iepirkuma komisija neuzņemas atbildību par tās nesaņemšanu noteiktajā laikā vai pirmstermiņa atvēršanu.
	6. Pretendents pilnībā sedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma procedūras rezultāta.
	7. Pēc piedāvājuma iesniegšanas termiņa beigām pretendents iesniegto piedāvājumu grozīt nevar.
	8. Pirms piedāvājumu iesniegšanas termiņa beigām pretendents var grozīt vai atsaukt iesniegto piedāvājumu.
	9. Piedāvājuma grozījumi vai atsaukums jāiesniedz rakstiski līdz piedāvājumu iesniegšanas termiņa beigām, nodrošinot, lai grozījumi vai atsaukums tiktu saņemts nolikumu 12.1. punktā norādītajā adresē ne vēlāk kā līdz 12.1. punktā minētajam datumam un laikam, slēgtā aploksnē. Uz aploksnes jābūt 11. punktā norādītai informācijai un papildu norādei "GROZĪJUMI" vai "ATSAUKUMS".
	10. Atsaukumam ir bezierunu raksturs un tas izslēdz pretendenta turpmāku dalību šajā iepirkumā.

**Piedāvājumu atvēršana**

1. Piedāvājumu atvēršana:
	1. Piedāvājumi tiks atvērti **2019. gada 07. janvārī plkst. 11:00**, VSIA „Traumatoloģijas un ortopēdijas slimnīca”, Duntes ielā 22, Rīgā (administratīvā korpusa 2. stāvā) **slēgtā sanāksmē**.
	2. Uzsākot iepirkuma procedūru, iepirkuma komisijas locekļi ir parakstījuši apliecinājumu, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta pretendenta izvēlē vai darbībā vai, ka viņš ir saistīts ar pretendentiem Publisko iepirkumu likuma (turpmāk – PIL) 25.panta pirmās un otrās daļas izpratnē. Ja šāds apliecinājums nav parakstīts, komisijas loceklis nedrīkst piedalīties turpmākajā komisijas darbā.
	3. Piedāvājuma atvēršana tiek protokolēta, kurā norāda pretendenta nosaukumu, piedāvājuma iesniegšanas laiku, piedāvāto cenu un citas ziņas, kas raksturo piedāvājumu.
	4. Kad iepirkuma procedūras Nolikumā noteiktajā termiņā iesniegtais piedāvājums atvērts, piedāvājuma atvēršanas sanāksmi slēdz. Pēc pretendenta pieprasījuma, 3 (trīs) darba dienu laikā pēc piedāvājuma atvēršanas sanāksmes, Pasūtītājs izsniedz pretendentam šīs sanāksmes protokola kopiju.

**Kontaktpersonas:**

1. Par iepirkuma procedūras nolikumu - galvenā iepirkumu speciāliste Vineta Vīksna, Duntes iela 22, Rīga, tālr. 67399248, fakss 67392348, e-pasts: Vineta.Viksna@tos.lv.
2. Par iepirkuma tehnisko specifikāciju – Energo un saimniecības nodaļas vadītājs Dainis Kalniņš, tālr. 29215262. e-pasts: dainis.kalnins@tos.lv.
3. **Prasības pretendentam dalībai iepirkuma procedūrā:**
	1. Visi pretendenti piedalās iepirkuma procedūrā uz vienādu noteikumu un vienlīdzības pamata, kā arī balstoties uz atklātības, brīvas konkurences, samērīguma un savstarpējas atzīšanas principiem.
	2. Pasūtītājs **izslēdz** Pretendentu no dalības iepirkumā jebkurā no šādiem gadījumiem:
		1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
		2. ir konstatēts, ka **piedāvājumu iesniegšanas termiņa pēdējā dienā** vai **dienā, kad pieņemts lēmums par iespējamu iepirkuma līguma slēgšanas tiesību piešķiršanu**, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā, valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
		3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma [25. panta](https://likumi.lv/doc.php?id=287760#p25) pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
		4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi 15.2.1.-15.2.3. punktu nosacījumi.
		5. pretendents ir ārzonā reģistrēta juridiskā persona vai personu apvienība.
	3. 15.2.1., 15.2.2. un 15.2.3. punktā minēto apstākļu esamību pasūtītājs pārbauda tikai attiecībā uz pretendentu, kuram būtu piešķiramas līguma slēgšanas tiesības atbilstoši noteiktajām prasībām un kritērijiem.
4. **Prasības pretendentu piedāvājuma noformējumam un iesniegšanas kārtībai**
	1. Piedāvājums sastāv no šādām daļām:
		1. pretendenta atlases dokumenti;
		2. tehniskais piedāvājums (tehniskā specifikācija-tehniskā piedāvājuma forma);
		3. finanšu piedāvājums (finanšu piedāvājuma forma).
	2. Visi ar pretendenta **atlasi saistītie dokumenti** jāiesniedz datordrukā, latviešu valodā ar satura rādītāju. Dokumenti jānoformē saskaņā ar 04.09.2018. noteikumu Nr. 558 "Dokumentu izstrādāšanas un noformēšanas kārtība" un 06.05.2010. likumu "Dokumentu juridiskā spēka likums". Lapām jābūt numurētām un cauršūtām tā, lai tās nebūtu iespējams atdalīt. Uz pēdējās lapas cauršūšanai izmantotā diega gali nostiprināmi ar pārlīmētu lapu, kurā norādīts cauršūto lapu skaits, ko ar savu parakstu un pretendenta zīmogu apliecina uzņēmuma vadītājs vai tā pilnvarotā persona.
	3. Visi ar pretendenta **tehnisko piedāvājumu un finanšu piedāvājumu** saistītie dokumenti jāiesniedz datordrukā, latviešu valodā ar satura rādītāju. Dokumenti jānoformē saskaņā ar 04.09.2018. noteikumu Nr. 558 "Dokumentu izstrādāšanas un noformēšanas kārtība" un 06.05.2010. likumu "Dokumentu juridiskā spēka likums". Lapām jābūt numurētām un cauršūtām tā, lai tās nebūtu iespējams atdalīt. Uz pēdējās lapas cauršūšanai izmantotā diega gali nostiprināmi ar pārlīmētu lapu, kurā norādīts cauršūto lapu skaits, ko ar savu parakstu un pretendenta zīmogu apliecina uzņēmuma vadītājs vai tā pilnvarotā persona.
	4. Iesniedzot dokumentu kopijas, katra dokumenta kopija pretendentam jāapliecina normatīvajos aktos noteiktajā kārtībā. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
	5. Iepirkuma komisijai ir tiesības pieprasīt paskaidrojošu informāciju par iesniegtajiem pretendentu piedāvājumiem, kā arī pieprasīt pretendentam uzrādīt iesniegto dokumentu kopiju oriģinālus. Ja pretendents nesniedz pieprasīto informāciju, komisija ņem vērā to informāciju un dokumentus, kas ir tās rīcībā.

**Pretendenta atlases dokumenti**

1. Pretendenta **pieteikums** iepirkuma procedūrai (saskaņā ar pielikumu Nr. 1). Pieteikumu paraksta pretendentu pārstāvēt tiesīgā persona (atbilstoši ierakstiem komercreģistrā) vai tā pilnvarotas personas (pievienojot attiecīgu pilnvaru). Ja piedāvājumu kā pretendents iesniedz personu apvienība, tad pieteikumu paraksta visas personas, kas iekļautas apvienībā, un pieteikumā norāda personu, kura pārstāv personu apvienību iepirkuma procedūrā, kā arī norāda katras personas atbildības apjomu;

|  |  |
| --- | --- |
| * 1. **Pretendenta kvalifikācijas prasības**
 | * 1. **Pretendentam jāiesniedz šādi pretendenta kvalifikāciju apliecinoši dokumenti**
 |
| 19.1.1. Iepirkuma līguma slēgšanas gadījumā pretendentam būs jābūt reģistrētam Latvijas Republikas Būvkomersantu reģistrā saskaņā ar Būvniecības likuma noteikumiem un Ministru kabineta 2014.gada 25.februāra noteikumiem Nr.116 „Būvkomersantu reģistrācijas noteikumi”.Prasība attiecas arī uz personālsabiedrības biedru, piegādātāju apvienības dalībnieku (ja piedāvājumu iesniedz personālsabiedrība vai piegādātāju apvienība) vai apakšuzņēmēju (ja pretendents plāno piesaistīt apakšuzņēmēju), ja tie tiks piesaistīti ekspertīzes veikšanā. | 19.2.1. Pretendenta parakstīts pieteikums dalībai iepirkumā, kurš sagatavots saskaņā ar Nolikuma 1. pielikumu. Pretendentam, kas nav reģistrēts Latvijas Republikas Būvkomersantu reģistrā, jāiesniedz apliecinājums, ka gadījumā, ja tas tiks atzīts par uzvarētāju, tas 10 (desmit) darba dienu laikā no dienas, kad stājies spēkā iepirkuma komisijas lēmums par līguma slēgšanas tiesību piešķiršanu, pretendents reģistrēsies Latvijas Republikas Būvkomersantu reģistrā. |
| 19.1.2. Pretendenta vidējais gada finanšu apgrozījums (neto) pēdējo 3 (trīs) gados (2015., 2016. un 2017.) ir ne mazāks kā 15 000 EUR ( piecpadsmit tūkstoši *euro*, 00 centi). Ja Pretendents ir dibināts vēlāk, tad Pretendenta finanšu apgrozījumam jāatbilst augstāk noteiktajai prasībai attiecīgi īsākā laika periodā.Ja piedāvājumu iesniedz personu apvienība, tad vismaz vienam no personu apvienības dalībniekiem ir šajā punktā minētais apgrozījums. | 19.2.2. Pretendenta rakstisks apliecinājums par finanšu apgrozījumu saskaņā ar Nolikuma 5.pielikumu. |
| 19.1.3. Pretendentam līguma izpildē jānodrošina tāds būvprojekta ekspertīzes vadītājs, kuram uz līguma noslēgšanas brīdi būs Latvijas Republikā spēkā esošs sertifikāts būvprojektu arhitektūras risinājumu ekspertīzē vai būvprojektu konstrukciju ekspertīzē un kurš iepriekšējo 3 (trīs) gadu laikā (t.i., 2015., 2016., 2017. un 2018.gadā līdz piedāvājumu iesniegšanas dienai) ir vadījis vismaz 2 (divu) publiskas ēkas[[1]](#footnote-1) būvprojektu ekspertīzes. | 19.2.3. Pretendenta piedāvātā būvprojekta ekspertīzes vadītāja profesionālās pieredzes saraksts saskaņā ar Nolikuma 6.pielikumā pievienoto veidni, klāt pievienojot pieredzi apliecinošus dokumentus (piemēram, pasūtītāju atsauksmes). |
| 19.1.4. Pretendentam līguma izpildē jānodrošina tādi būvspeciālisti, kuriem uz plānoto Līguma noslēgšanas brīdi būs Latvijas Republikā spēkā esošs sertifikāts šādās jomās:A) Arhitekta prakses sertifikāts;B) Ēku konstrukciju projektēšana;C) Ūdensapgādes un kanalizācijas sistēmu, ieskaitot ugunsdzēsības sistēmas projektēšana;D) Elektroietaišu (līdz 1 kv, no 1 līdz 35 kv) projektēšana;E) Elektronisko sakaru sistēmu un tīklu projektēšana (tai skaitā būvju apsardzes un ugunsgrēka signalizācijas ietaišu projektēšana);F) Siltumapgādes, ventilācijas, rekuperācijas un aukstumapgādes sistēmu projektēšana.Nolikuma 19.1.4. punkta apakšpunktos minētos darbus var apvienot, t.i., var veikt viena fiziska persona, ja tai ir attiecīgās jomas sertifikāti un iegūta pieredze atbilstoši nolikuma minētajos punktos izvirzītajām prasībām.Gadījumā, ja Pretendents piesaista ārvalstu speciālistu, tad pieredzes prasības jāizpilda saskaņā ar šo punktu, bet kvalifikācijas prasības attiecībā uz izglītību speciālistam ir noteiktas Nolikuma 19.3. punktā. | 19.2.4. Pretendenta rakstisks apliecinājums – pielikuma Nr. 7 forma – par to, ka uz plānoto Līguma noslēgšanas brīdi tiks nodrošināti būvspeciālisti, kuriem būs spēkā esoši sertifikāti nolikuma 19.1.4. A, B, C, D, E, un F apakšpunktos minētajās jomās. |
| 19.1.5. Pretendents var balstīties uz trešo personu iespējām, lai izpildītu prasības attiecībā uz pretendenta tehniskām un profesionālām spējām.Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. | 19.2.5. Pretendents pierāda Pasūtītājam, ka tā rīcībā būs nepieciešamie resursi, iesniedzot personu, uz kuru iespējām pretendents balstās, apliecinājumu vai vienošanos par nepieciešamo resursu nodošanu pretendenta rīcībā norādot, ka:19.2.5.1. tam būs nepieciešamie resursi, uz kuriem pretendents balstījies, iesniedzot piedāvājumu un,19.2.5.2. šie resursi pretendentam tiks nodoti un būs pretendenta rīcībā visu līguma izpildes laiku (norādot konkrētus pakalpojumus kādi tiks sniegti līguma izpildes laikā), gadījumā, ja ar pretendentu tiks noslēgts līgums.Ja personai, kas paraksta apliecinājumu, nav pārstāvības tiesības (saskaņā ar Latvijas Republikas Uzņēmuma reģistra informāciju vai, ja pretendents ir reģistrēts ārvalstīs, - saskaņā ar attiecīgās valsts kompetentas institūcijas izsniegtu dokumentu), tad klāt jāpievieno dokumentu, kas apliecina šīs personas pārstāvības tiesības. |
| 19.1.6. Pretendentam jānorāda visus apakšuzņēmējus, un apakšuzņēmēja apakšuzņēmējus, kuri tiks piesaistīti līguma izpildē.Ar apakšuzņēmēju ir saprotama pretendenta nolīgta persona vai savukārt tās nolīga persona, kura sniedz pakalpojumus līguma izpildei. | 19.2.6. Pretendenta piesaistīto apakšuzņēmēju saraksts saskaņā ar Nolikuma 8.pielikumā pievienoto veidni, norādot katram apakšuzņēmējam izpildei nododamo līguma daļu saskaņā ar tehnisko specifikāciju, kā arī nododamo pakalpojumu daļu procentuālo vērtību.Apakšuzņēmēja sniedzamo pakalpojumu vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Publisko iepirkumu likuma 63.panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu noteicošajiem normatīvajiem aktiem apakšuzņēmējam ir izšķirošā ietekme vai kurai ir izšķiroša ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķiroša ietekme attiecīgajā apakšuzņēmējā. Par apakšuzņēmējiem jāiesniedz katra apakšuzņēmēja apliecinājums par tā gatavību veikt tam izpildei nododamo līguma daļu atbilstoši Nolikuma 9.pielikumā pievienoto veidni. |

* 1. **Ārvalstu speciālistu kvalifikācijas prasības attiecībā uz izglītību un iesniedzamajiem dokumentiem**
		1. Ja persona, kurai izsniegts būvspeciālista sertifikāts ir persona, kuras mītnes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts un kura sniegto pakalpojumu izcelsmes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts (proti, Islande, Lihtenšteina, Norvēģija un Šveice), tad tā kvalifikācijai jāatbilst speciālista reģistrācijas valsts prasībām attiecīgo darbu veikšanai. Pretendentam, tā kvalifikācijas apliecināšanai jāiesniedz:
			1. Dokumenti vai to kopijas, kas apliecina speciālista kvalifikāciju mītnes valstī un šo dokumentu tulkojums latviešu valodā.
			2. Apliecinājums, ka līguma slēgšanas tiesību piešķiršanas gadījumā, tas pirms iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā un iesniegs Pasūtītājam pierādījumus, ka šāda deklarācija ir iesniegta.
			3. Apliecinājums, ka līguma slēgšanas tiesību piešķiršanas gadījumā Pretendents iesniegs Pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems.
		2. Ja persona, kurai izsniegts būvspeciālista sertifikāts, ir no ārvalsts, kas nav Eiropas Savienības dalībvalsts vai Eiropas Brīvās tirdzniecības asociācijas dalībvalsts, tad Pretendentam ir jānodrošina, ka speciālistam uz plānoto iepirkuma līguma noslēgšanas brīdi būs Latvijas Republikā spēkā esošs būvprakses sertifikāts attiecīgajā jomā un piedāvājumam jāpievieno Pretendenta parakstīts apliecinājums, ka līdz plānotajam iepirkuma līguma noslēgšanas brīdim, speciālists būs saņēmis Latvijas Republikā spēkā esošu attiecīgās jomas sertifikātu un dokumenti vai to kopijas, kas apliecina speciālista kvalifikāciju mītnes valstī un šo dokumentu tulkojumu latviešu valodā.
1. Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā nolikuma 15.2.1., 15.2.2. vai 15.2.5. punktā minēto apstākļu dēļ, Pasūtītājs:

1) **attiecībā uz pretendentu** (neatkarīgi no tā reģistrācijas valsts vai pastāvīgās dzīvesvietas), izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

a) par 15.2.1. un 15.2.5. punktā minētajiem faktiem — no Uzņēmumu reģistra,

b) par 15.2.2. punktā minēto faktu — no Valsts ieņēmumu dienesta un Latvijas pašvaldībām.

Pasūtītājs minēto informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta piekrišanu;

2) **attiecībā uz ārvalstī reģistrētu vai pastāvīgi dzīvojošu pretendentu** papildus pieprasa, lai tas iesniedz attiecīgās ārvalsts kompetentās institūcijas izziņu, kas apliecina, ka uz to neattiecas 15.2. punktā noteiktie gadījumi. Termiņu izziņu iesniegšanai pasūtītājs nosaka ne īsāku par 10 darba dienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, Pasūtītājs to izslēdz no dalības iepirkumā.

Izziņas un citus dokumentus, kurus šajā likumā noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

1. Pasūtītājs izslēdz pretendentu no turpmākās dalības iepirkumā, kā arī neizskata pretendenta piedāvājumu, ja pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju.

**Tehniskais un finanšu piedāvājums**

1. Tehnisko piedāvājumu pretendents sagatavo brīvā formā saskaņā ar Tehniskās specifikācijas prasībām (**pielikums Nr.3)**.
2. Finanšu piedāvājumu Pretendents sagatavo saskaņā ar Finanšu piedāvājuma formu (**pielikums Nr. 4**). Finanšu piedāvājumā jānorāda:
	1. cena, kas izteikta Latvijas naudas vienībā – *euro* (EUR);
	2. piedāvātā Pakalpojuma cena bez PVN un ar PVN, piedāvājuma kopējā cena bez PVN un ar PVN;
	3. cenā jābūt iekļautām pilnīgi visām izmaksām, atlaidēm, kā arī visiem nodokļiem (izņemot PVN) un nodevām, ja tādas ir paredzētas, kas saistītas ar pakalpojuma sniegšanu.
3. Pretendents var iesniegt tikai vienu finanšu piedāvājuma variantu, iekļaujot tajā visus izdevumus, kas saistīti ar pakalpojuma sniegšanu.

**Piedāvājuma derīguma termiņš**

1. Piedāvājumam jābūt spēkā 30 kalendārās dienas no piedāvājuma iesniegšanas termiņa beigām.

**Pretendentu atlase, tehnisko piedāvājumu atbilstības pārbaude un piedāvājumu vērtēšana**

1. Pretendenta atlasi, tehniskā piedāvājuma atbilstības pārbaudi un finanšu piedāvājuma vērtēšanu iepirkuma komisija veic slēgtā sanāksmē.
2. Iepirkuma komisija ir tiesīga prasīt pretendentiem sniegt papildus paskaidrojumus, uzdot jautājumus rakstiski un tādā pašā veidā saņemt atbildi, ja tas nepieciešams pretendentu atlasei, tehnisko piedāvājumu atbilstības pārbaudei, piedāvājumu salīdzināšanai**.**

**Aritmētisko kļūdu labošana**

1. Piedāvājumu vērtēšanas laikā iepirkuma komisija pārbauda, vai piedāvājumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu komisija 3 (trīs) darba dienu laikā paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.

**Iepirkuma procedūras izbeigšana vai pārtraukšana**

1. Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.
2. Iepirkuma procedūru var pārtraukt jebkurā no iepirkuma procedūras norises posmiem no procedūras izsludināšanas brīža līdz līguma noslēgšanas brīdim.

**Informācijas apmaiņa**

1. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu.
2. Pretendentam ir pienākums sekot līdzi publicētajai informācijai pasūtītāja mājas lapā [www.tos.lv](http://www.tos.lv) attiecībā uz iepirkumu. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja Pasūtītāja mājas lapā.

**Informācija par līgumu un tā noslēgšanu**

1. **Iepirkuma līguma slēgšana:**
	1. Pamatojoties uz iepirkuma komisijas lēmumu, Pasūtītājs nosūta pretendentam, kura piedāvājums atzīts par uzvarētāju, uzaicinājumu noslēgt līgumu (pielikums Nr.4).
	2. Desmit darba dienu laikā pēc tam, kad stājas spēkā iepirkuma līgums vai tā grozījumi, pasūtītājs savā pircēja profilā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams pircēja profilā vismaz visā iepirkuma līguma darbības laikā, bet ne mazāk kā 36 mēnešus pēc iepirkuma līguma spēkā stāšanās dienas.
2. Uzvarējušam pretendentam iepirkuma līgums ir jānoslēdz ar Pasūtītāju ne vēlāk, kā 10 (desmit) darba dienu laikā pēc pasūtītāja uzaicinājuma par līguma noslēgšanu brīža. Ja šajā punktā minētajā termiņā pretendents neparaksta iepirkuma līgumu, tas tiek uzskatīts par pretendenta atteikumu slēgt iepirkuma līgumu.
3. Ja izraudzītais Pretendents atsakās slēgt līgumu ar Pasūtītāju, Pasūtītājs pieņem lēmumu slēgt līgumu ar nākamo pretendentu, kurš piedāvājis zemāko cenu, vai pārtraukt procedūru, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kurš piedāvājis zemāko cenu, bet tas atsakās līgumu slēgt, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

**Citi noteikumi**

1. Visi izdevumi, kas saistīti ar iepirkuma procedūras piedāvājuma sagatavošanu un iesniegšanu, jāsedz pretendentam.
2. Iepirkuma procedūras nolikums sagatavots latviešu valodā. Nolikums sastāv no Nolikuma teksta uz 10 lapām un 9 pielikumiem, kas ir šī Nolikuma neatņemamas sastāvdaļas:

Pielikums Nr. 1 – Pretendenta pieteikums iepirkuma procedūrai;

Pielikums Nr. 2 – Tehniskā specifikācija (pievienota atsevišķā failā);

Pielikums Nr. 3 – Tehniskā piedāvājuma forma;

Pielikums Nr. 4 – Finanšu piedāvājuma forma;

Pielikums Nr. 5 – Apliecinājums par finanšu apgrozījumu;

Pielikums Nr. 6 – Būvprojekta ekspertīzes vadītāja pieredzes apraksts;

Pielikums Nr. 7 – Pretendenta apliecinājuma forma par speciālistiem;

Pielikums Nr. 8 – Apakšuzņēmēju saraksta forma;

Pielikums Nr. 9 – Apakšuzņēmēja apliecinājuma forma.

Iepirkuma komisijas priekšsēdētāja I. Rantiņa

**Pielikums Nr. 1**

Iepirkuma procedūra

**„VSIA “Traumatoloģijas un ortopēdijas slimnīca” 3. korpusa pārbūves darbu būvprojekta ekspertīze”**

Iepirkuma identifikācijas Nr. VSIA TOS 2018/36MP – ERAF

**PIETEIKUMS iepirkuma procedūrai**

|  |  |
| --- | --- |
| **Uzņēmuma nosaukums**: |  |
| **Reģistrācijas Nr.** |  |
| **Amatpersona**: |  |

*(amatpersonas ieņemamais amats, vārds, uzvārds, )*

**Ar šī pieteikuma iesniegšanu:** piesakās piedalīties iepirkuma procedūrā **„VSIA “Traumatoloģijas un ortopēdijas slimnīca” 3. korpusa pārbūves darbu būvprojekta ekspertīze”** (iepirkuma identifikācijas Nr. VSIA TOS 2018/36MP – ERAF), ko rīko Pasūtītājs – valsts sabiedrība ar ierobežotu atbildību ***“Traumatoloģijas un ortopēdijas slimnīca”,*** reģistrācijas Nr. 40003410729, juridiskā adrese Duntes iela 22, Rīga, LV-1005, un apliecinām, ka:

1. ka pretendenta saimnieciskā darbība nav apturēta vai pārtraukta;
2. ka visa piedāvājumā sniegtā informācija un ziņas ir patiesas;
3. apliecinām, ka gadījumā, ja pretendentam tiks piešķirtas līguma slēgšanas tiesības, tas 10 (desmit) darba dienu laikā no dienas, kad stājies spēkā iepirkuma komisijas lēmums par iepirkuma līguma slēgšanas tiesību piešķiršanu, reģistrēsies Latvijas Republikas būvkomersantu reģistrā **VAI** pretendents ir reģistrēts Latvijas Republikas būvkomersantu reģistrā ar Nr. \_\_\_\_\_\_\_\_\_\_; [[2]](#footnote-2)
4. apņemamies sniegt pakalpojumus saskaņā ar tehnisko specifikāciju, kā arī pretendenta kvalifikācija un tā piedāvājums atbilst Nolikumā norādītajām prasībām iepirkuma priekšmetam;
5. (pretendenta nosaukums) atbilst \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (mazā vai vidējā uzņēmuma[[3]](#footnote-3)) kritērijiem.

**Informācija, kas pēc Pretendenta domām ir uzskatāma par komercnoslēpumu, ierobežotas pieejamības vai konfidenciālo informāciju, atrodas pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lappusē.**

Paraksts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_\_\_/

 *(uzņēmuma (uzņēmējsabiedrības) vadītājs vai pilnvarotais pārstāvis)*

 Z.v.

|  |  |
| --- | --- |
| **Uzņēmuma adrese** |  |
| Telefons, fakss, e-pasta adrese: |  |
| Uzņēmuma bankas rekvizīti: |  |

2019.gada \_\_\_\_\_\_. \_\_\_\_\_\_\_\_\_\_\_\_\_\_\_\_

**Pielikums Nr.2**

**Iepirkuma procedūras**

**„VSIA “Traumatoloģijas un ortopēdijas slimnīca” 3. korpusa pārbūves darbu būvprojekta ekspertīze”**

**Identifikācijas Nr. VSIA TOS 2018/36MP – ERAF**

**TEHNISKĀ SPECIFIKĀCIJA**

1. **Pasūtītājs** VSIA ,,Traumatoloģijas un ortopēdijas slimnīca”, Duntes iela 22, Rīga LV-1005.
2. **Objekts**
	1. Adrese: Duntes iela 22, 3.korpuss, Rīga;
	2. Ēkas grupa – III grupas ēka.
	3. Būvprojekta izstrādātājs – SIA “DUAL Arhitekti”, reģ. Nr. 40203021187.
3. **Būvprojekta ekspertīzes veikšanas kārtība:**
	1. Pasūtītājs ar aktu izsniedz uzņēmējam būvprojekta dokumentāciju, tās daļu, katru 1 (vienā) eksemplārā un būvniecības ieceres dokumentāciju datu nesējā PDF formātā.
	2. Pēc būvprojekta dokumentācijas ekspertīzes veikšanas uzņēmējs atgriež pasūtītājam visu saņemto būvprojekta dokumentāciju.
	3. Ekspertīzes atzinuma projekts jāiesniedz ne vēlāk kā 30 (trīsdesmit) kalendāro dienu laikā pēc būvprojekta dokumentācijas saņemšanas.
	4. Būvprojekta izstrādātājs pēc ekspertīzes atzinuma projekta saņemšanas veic norādīto nepilnību un/ vai trūkumu novēršanu, ja tādas tiek konstatētas. Pēc kļūdu novēršanas uzņēmējs veic būvprojekta dokumentācijas atkārtotu izvērtēšanu un pārbaudi, un sniedz būvprojekta dokumentācijas ekspertīzes atzinumu ne ilgāk kā 14 (četrpadsmit) kalendāro dienu laikā pēc koriģētās būvprojekta dokumentācijas saņemšanas.
4. **Būvprojekta dokumentācijas ekspertīze tiek veikta:**
	1. Atbilstoši Ministru kabineta 2014. gada 2. septembra noteikumu Nr.529 ,,Ēku būvnoteikumi” 6.nodaļas 6.4. apakšnodaļas prasībām.
	2. Papildus būvprojekta dokumentācijas ekspertīze tiek veikta jebkurai sadaļai no inženierisinājumu daļas.
	3. Ekspertīze veicama visām būvprojekta dokumentācijas izmaiņām, kuras skar ēkas būvprojekta dokumentācijas obligāti ekspertējamās daļas, kā arī ar tām saistītās būvprojekta dokumentācijas daļas.
5. **Darba uzdevums būvprojekta dokumentācijas ekspertīzes veicējam:**
	1. noteikt būvprojekta dokumentācijas atbilstību projektēšanas uzdevumam, normatīvo aktu, tehnisko noteikumu un standartu prasībām;
	2. pārbaudīt būvprojekta dokumentācijas rasējumu atbilstību materiālu specifikācijām un tāmēm, izvērtējot būvizstrādājumu izvēles ekonomisko pamatojumu saskaņā ar projektēšanas uzdevumu, kā arī izmaksās iekļauto darbu pozīciju pietiekamību, lai kvalitatīvi veiktu būvdarbu iepirkumu;
	3. pārbaudīt būvprojekta dokumentācijas detalizācijas pakāpes pietiekamību būvobjekta būvdarbu kvalitatīvai veikšanai, norādīt par iespējamu detalizācijas nepietiekamību;
	4. izvērtēt projektēto galveno būvkonstrukciju noturību, pārbaudīt slodžu un konstrukciju aprēķinus. Uzņēmējam ir tiesības pieprasīt un saņemt no Pasūtītāja projektēto būvkonstrukciju slodžu un konstrukciju aprēķinus, kas nav iekļauti būvprojekta dokumentācijas sastāvā;
	5. pārbaudīt projektēto inženiersistēmu tehniskos risinājumus un dot atzinumu par to atbilstību būvprojekta dokumentācijas risinājumiem kopumā;
	6. pārbaudīt atsevišķo būvprojekta dokumentācijas daļu un sadaļu ietvaros izstrādāto risinājumu savstarpējo savietojamību, īpaši pievēršot uzmanību būvkonstrukciju un inženierrisinājumu “krustojumiem”;
	7. pārbaudīt, vai ir izvēlēti tādi tehniskie parametri visiem ārējās un iekšējās apdares materiāliem, santehnikai un gaismekļiem, kuru sasniegšanai būvdarbu iepirkumā var piedāvāt vismaz divus materiālu ražotājus, ja attiecīgā prasība ir iekļauta projektēšanas uzdevumā;
	8. ekspertīzes laikā konstatēto trūkumu novēršanai uzņēmējs iesniedz pasūtītājam ekspertīzes atzinuma projektu, pēc būvprojekta dokumentācijas labojumu saņemšanas uzņēmējs veic atkārtotu ekspertīzi (uzņēmējam 3.4.punktā noteiktajā termiņā jāpārbauda un jāizvērtē, vai norādītās neatbilstības ir novērstas) un iesniedz ekspertīzes atzinumu pasūtītājam;
	9. uzņēmējs nav tiesīgs mainīt būvprojekta dokumentācijas saturu vai veikt labojumus būvprojekta dokumentācijā;
	10. vienlaikus ar ekspertīzes atzinuma iesniegšanu pasūtītājam, uzņēmējs iesniedz rakstveida apliecinājumu par to, ka ekspertīzes ietvaros ir veikta visu ekspertīzes darba uzdevumā noteikto prasību izpilde, apliecinājumā konkrēti tos norādot;
6. **Būvprojekta dokumentācijas ekspertīzes atzinums:**
	1. Būvprojekta dokumentācijas ekspertīzes atzinums jāiesniedz 3 (*trīs*) eksemplāros papīra formātā un 1 (*vienā*) eksemplārā digitāla formātā (CD diskā), kas ar pieņemšanas – nodošanas aktu tiek nodots pasūtītājam.
	2. Konstrukciju aprēķinu kopsavilkumu iesniedz atsevišķā sējumā.
	3. Ekspertīzes atzinumā skaidri un strukturēti jānorāda uz izskatīto risinājumu atbilstību.

**PIELIKUMĀ (atsevišķos failos): Būvprojekts “3.korpusa ēkas daļas atjaunošana un pārbūve” minimālā sastāvā.**

**Pielikums Nr.3**

**Iepirkuma procedūras**

**„VSIA “Traumatoloģijas un ortopēdijas slimnīca” 3. korpusa pārbūves darbu būvprojekta ekspertīze”**

**Identifikācijas Nr. VSIA TOS 2018/36MP – ERAF**

**TEHNISKĀ PIEDĀVĀJUMA FORMA**

Pretendents:

|  |  |  |
| --- | --- | --- |
| **Nosaukums** | **Reģistrācijas Nr.** | **Juridiskā adrese** |
|  |  |  |

apliecinām, ka Pretendents *<pretendenta nosaukums>* ir iepazinies ar nolikumam pievienoto Tehnisko specifikāciju (nolikuma 2.pielikums), ka pilnībā izprot un piekrīt  tās noteikumiem un gadījumā, ja pretendentam  *<pretendenta nosaukums*> tiks piešķirtas iepirkuma līguma slēgšanas tiesības, apņemamies izpildīt visus Tehniskajā specifikā paredzētos darbus pilnā apjomā un noteiktajos termiņos.

2019. gada \_\_\_.\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums).*

**Pielikums Nr.4**

**Iepirkuma procedūras**

**„VSIA “Traumatoloģijas un ortopēdijas slimnīca” 3. korpusa pārbūves darbu būvprojekta ekspertīze”**

**Identifikācijas Nr. VSIA TOS 2018/36MP – ERAF**

**FINANŠU PIEDĀVĀJUMA FORMA**

**Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_,

piedāvā izpildīt līgumu saskaņā ar iepirkuma procedūras nolikuma noteikumiem par līgumcenu:

|  |  |
| --- | --- |
| **Pakalpojums** | **Cena, EUR**  |
| VSIA “Traumatoloģijas un ortopēdijas slimnīca” 3. korpusa pārbūves darbu būvprojekta ekspertīze |  |
| **PVN (21%)** |  |
| **Pavisam kopā:** |  |

Ar šo apliecinu, ka iepirkuma dokumenti ir izvērtēti ar pietiekamu rūpību un šajā Finanšu piedāvājumā ir ietvertas visas Tehniskajā specifikācijā un Nolikuma prasībās ietverto nosacījumu izpildes izmaksas, tajā skaitā iekļautas visas izmaksas, ieskaitot transporta izdevumus, apdrošināšanu, administratīvos izdevumus un visa veida nodokļus un nodevas, kas saistītas ar plānoto darbu veikšanu.

2019. gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**Pielikums Nr. 5**

Iepirkuma procedūra

**„VSIA “Traumatoloģijas un ortopēdijas slimnīca” 3. korpusa pārbūves darbu būvprojekta ekspertīze”**

Iepirkuma identifikācijas Nr. VSIA TOS 2018/36MP – ERAF

**APLIECINĀJUMS PAR PRETENDENTA FINANŠU APGROZĪJUMU**

|  |  |
| --- | --- |
|  | Gada neto finanšu apgrozījums(summa EUR bez PVN) |
| 2017.gads |  |
| 2016.gads |  |
| 2015.gads |  |
| **Vidējais** apgrozījums gadā(summa kopā dalīta ar attiecīgo gadu skaitu): |  |

Ar šo apstiprinu, ka <pretendenta nosaukums> faktiskais finanšu apgrozījums atbilst šajā apliecinājumā norādītajam un sniegtā informācija ir patiesa.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

2019.gada \_\_\_.\_\_\_\_\_\_\_\_\_\_\_\_\_

**Pielikums Nr. 6**

Iepirkuma procedūra

**„VSIA “Traumatoloģijas un ortopēdijas slimnīca” 3. korpusa pārbūves darbu būvprojekta ekspertīze”**

Iepirkuma identifikācijas Nr. VSIA TOS 2018/36MP – ERAF

**BŪVPROJEKTA EKSPERTĪZES VADĪTĀJA PIEREDZES SARAKSTS**

1.Uzvārds:

2.Vārds:

3. Sertifikāta Nr.

|  |  |  |  |  |
| --- | --- | --- | --- | --- |
| **Nr.****p.k.** | **Pasūtītājs (nosaukums, adrese, kontaktpersonas vārds, uzvārds, tālrunis)** | **Objekta nosaukums, kadastra numurs un adrese** | **Būvprojekta nosaukums** | **Ekspertīzes veikšanas laiks (uzsākšanas, pabeigšanas gads/mēnesis)** |
| 1. |  |  |  |  |
| 2. |  |  |  |  |

Pielikumā: Pieredzi apliecinoši dokumenti uz \_\_\_\_ (\_\_\_) lapām.

Es, apakšā parakstījies, apliecinu, ka augstākminētais pareizi atspoguļo manu darba pieredzi.

Ar šo es apņemos, ja pretendenta <*pretendenta nosaukums*> piedāvājums tiks akceptēts un tiks noslēgts līgums ar pretendentu, kā būvprojekta ekspertīzes vadītājsstrādāt pie līguma darbu izpildes.

Šī apņemšanās nav atsaucama, izņemot, ja iestājas ārkārtas apstākļi, kurus nav iespējams paredzēt iepirkuma procedūras laikā.

Pašrocīgs paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2019.gada\_\_\_.\_\_\_\_\_\_\_\_\_\_\_\_\_

**Pielikums Nr. 7**

Iepirkuma procedūra

**„VSIA “Traumatoloģijas un ortopēdijas slimnīca” 3. korpusa pārbūves darbu būvprojekta ekspertīze”**

Iepirkuma identifikācijas Nr. VSIA TOS 2018/36MP – ERAF

**PIEDĀVĀTAIS SPECIĀLISTU SASTĀVS** *(veidne)*

|  |  |  |  |  |
| --- | --- | --- | --- | --- |
| Nr.p. k. | Vārds, Uzvārds | Amata nosaukumslīguma izpildē | Sertifikāta Nr. / Izglītības dokumenta Nr. | Ja speciālists nav reģistrēts būvkomersantu reģistrā kā pretendenta speciālists, tad jāsniedz informācija, vai speciālists uz darba līguma pamata ir nodarbināts pie Pretendenta. |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

2019.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**Pielikums Nr.8**

Iepirkuma procedūra

**„VSIA “Traumatoloģijas un ortopēdijas slimnīca” 3. korpusa pārbūves darbu būvprojekta ekspertīze”**

**Iepirkuma identifikācijas Nr. VSIA TOS 2018/36MP – ERAF**

**LĪGUMA IZPILDĒ IESAISTĪTO APAKŠUZŅĒMĒJU SARAKSTS**

|  |  |  |  |
| --- | --- | --- | --- |
| Apakšuzņēmēja nosaukums, reģ. Nr., adrese, kontaktpersona un tās tālruņa numurs\* | Iepirkuma daļa, kuras izpildei apakšuzņēmējs tiek piesaistīts | Nododamo darbu vērtība % no kopējās finanšu piedāvājuma summas | Nododamo darbu apraksts saskaņā ar tehnisko specifikāciju  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

\*pievienojot katra apakšuzņēmēja apliecinājumu par tā gatavību veikt tam izpildei nododamo līguma daļu, saskaņā ar Nolikuma 9.pielikumā pievienoto veidni.

**Pielikums Nr. 9**

Iepirkuma procedūra

**„VSIA “Traumatoloģijas un ortopēdijas slimnīca” 3. korpusa pārbūves darbu būvprojekta ekspertīze”**

**Iepirkuma identifikācijas Nr. VSIA TOS 2018/36MP – ERAF**

**APAKŠUZŅĒMĒJA APLIECINĀJUMS** (veidne)

 **Apliecinām**, ka mēs *<apakšuzņēmēja nosaukums, reģistrācijas Nr*.> esam gatavi izpildīt līguma izpildē iesaistīto apakšuzņēmēju sarakstā norādīto mums nododamo iepirkuma procedūrā “VSIA “Traumatoloģijas un ortopēdijas slimnīca” 3. korpusa pārbūves darbu būvprojekta ekspertīze”, ID Nr. VSIA TOS 2018/36MP – ERAF līguma daļu, gadījumā, ja ar pretendentu *<pretendenta nosaukums, reģistrācijas Nr.>* tiks noslēgts līgums.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

2019.gada \_\_\_.\_\_\_\_\_\_\_\_\_\_\_\_\_

1. ēka, kurā vairāk nekā 50 % ēkas kopējās platības ir publiskas telpas vai telpas publiskas funkcijas nodrošināšanai. [↑](#footnote-ref-1)
2. šajā punktā pretendents svītro neatbilstošo tekstu. [↑](#footnote-ref-2)
3. <https://www.iub.gov.lv/sites/default/files/upload/skaidrojums_mazajie_videjie_uzn.pdf> [↑](#footnote-ref-3)